
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 1137 

8 Οκτωβρίου 2013 


ΠΕΡ ΙΕΧΟΜΕ ΝΑ 

Υπουργείο Παιδείας και Θρησκευμάτων.1 

» Διοικητικής Μεταρρύθμισης και 

Ηλεκτρονικής Διακυβέρνησης.2 

Ανεξάρτητες Διοικητικές Αρχές.3 

Οργανισμοί - Λοιποί Φορείς.4 


ΥΠΟΥΡΓΕΙΟ 

ΠΑΙΔΕΙΑΣ ΚΑΙ ΘΡΗΣ ΚΕΥΜΑΤΩΝ 

(ΐ) 

Αριθμ. Φ16/139880/Ε5 

Έγκριση προκήρυξης (2) θέσεων μελών Ε.Π. του Τμήματος 
Διοίκηση Επιχειρήσεων του Τ.Ε.Ι. Πειραιά. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1404/1983 (ΦΕΚ 173/Α'), όπως αντι- 
καταστάθηκε με το άρθρο 2 του Ν. 2916/2001 (ΦΕΚ 114/Α'), συ¬ 
μπληρώθηκε με το άρθρο 3 του Ν. 3027/2002 (ΦΕΚ 152/Α') και 
τροποποιήθηκε με το άρθρο 8 του Ν. 3404/2005 (ΦΕΚ 260/Α'). 

β) Του άρθρου 16 του Ν. 1404/1983 (ΦΕΚ 173/Α'), όπως αντι- 
καταστάθηκε με το άρθρο 3 του Ν. 2916/2001 (ΦΕΚ 114/Α') και 
συμπληρώθηκε με το άρθρο 3 του Ν. 3027/2002 (ΦΕΚ 152/Α'). 

γ) Του άρθρου 17 του Ν. 1404/1983 (ΦΕΚ 173/Α') όπως αντι- 
καταστάθηκε με το άρθρο 4 περ Α' του Ν. 2916/2001 (ΦΕΚ 
114/Α') και συμπληρώθηκε με το άρθρο 8 του Ν. 3404/2005 
ΦΕΚ 260/Α'). 

δ) Του Ν. 2431/1996 (ΦΕΚ 175/Α') «Διορισμός ή πρόσληψη 
πολιτών της Ευρωπαϊκής Ένωσης στη Δημόσια Διοίκηση». 

ε) Του Π.Δ. 134/1999 (ΦΕΚ 132/Α') «Διορισμός ή πρόσληψη 
πολιτών της ΕυρωπάίκήςΈνωσης στα Ανώτατα Εκπαιδευτικά 
Ιδρύματα, Τεχνολογικά Εκπαιδευτικά Ιδρύματα και λοιπά Νο¬ 
μικά Πρόσωπα Δημοσίου Δικαίου και Δημόσιες Υπηρεσίες του 
χώρου Τριτοβάθμιας Εκπαίδευσης αρμοδιότητας του ΥΠΕΠΘ». 

στ) Του Π.Δ. 63/2005 (ΦΕΚ 98/Α') «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα». 

ζ) Του Π.Δ. 85/2012 (ΦΕΚ 141/Α') «Ιδρυση και μετονομασία 
Υπουργείων, μεταφορά και κατάργηση υπηρεσιών», όπως τρο¬ 
ποποιήθηκε με το Π.Δ. 118/2013 (ΦΕΚ 152/Α'). 


η) Του Π.Δ. 119/2013 (ΦΕΚ 153/Α') «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών και 
Υφυπουργών». 

θ) Του Π.Δ. 69/2013 (ΦΕΚ 119/Α') «Μετονομασία Τμημάτων - 
Συγχώνευση Τμημάτων - Κατάργηση Παραρτήματος - Κα¬ 
τάργηση Τμημάτων - Συγκρότηση Σχολών του Τ.Ε.Ι. Πειραιά». 

2. Το άρθρο 11 του Ν. 3833/2010 (ΦΕΚ 40/Α') όπως ισχύει 
και το υπ’ αριθμ. ΔΙΠΠ/Φ.ΕΠ.11/85/8044/6.5.2011 έγγραφο του 
Υπουργείου Εσωτερικών, Αποκέντρωσης και Ηλεκτρονικής 
Διακυβέρνησης. 

3. Το άρθρο 78 παρ.3 του Ν. 4009/2011 (ΦΕΚ 195/Α') «Δομή, 
λειτουργία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών Ιδρυμάτων». 

4. Το άρθρο 5 παρ. 2 του Ν. 4076/2012 (ΦΕΚ 159/Α') «Ρυθμί¬ 
σεις θεμάτων Ανωτάτων Εκπαιδευτικών Ιδρυμάτων και άλλες 
διατάξεις». 

5. Την υπ’ αριθμ. 4/23.3.2012 πράξη της Γενικής Συνέλευσης 
του Τ.Ε.Ι. Πειραιά (ΦΕΚ 1175/Β'/10.4.2012) με την οποία περιγρά- 
φεται η διαδικασία εκλογής, εξέλιξης και μονιμοποίησης μελών 
Ε.Π., στο πλαίσιο των μεταβατικών διατάξεων του άρθρου 78 
του Ν. 4009/2011. 

6. Την υπ’ αριθμ. ΔΕ/1124/30.5.2013 αίτηση εξέλιξης μέλους Ε.Π. 
του Τμήματος Διοίκησης Επιχειρήσεων του Τ.Ε.Ι. Πειραιά από 
τη βαθμίδα Αναπληρωτή Καθηγητή στη βαθμίδα Καθηγητή. 

7. Την υπ’ αριθμ. ΔΕ/1175/11.6.2013 αίτηση εξέλιξης μέλους 
Ε.Π. του Τμήματος Διοίκησης Επιχειρήσεων του Τ.Ε.Ι. Πειραιά 
από τη βαθμίδα Καθηγητή Εφαρμογών στη βαθμίδα Επίκου¬ 
ρου Καθηγητή. 

8. Τα υπ’ αριθμ. 9/11.6.2013 και 10/17.6.2013 πρακτικά της Συ¬ 
νέλευσης του Τμήματος Διοίκησης Επιχειρήσεων του Τ.Ε.Ι. 
Πειραιά. 

9. Το υπ’ αριθμ. 10/25.6.2013 (θέμα 1 και 2) πρακτικό του 
Συμβουλίου της Σχολής Διοίκησης και Οικονομίας του Τ.Ε.Ι. 
Πειραιά. 

10. Το υπ’ αριθμ 2233/9.7.2013 έγγραφο του Τ.Ε.Ι. Πειραιά. 

11. Την υπ’ αριθμ. 2306/12.7.2013 (ΦΕΚ 1801/Β'/25.7.2013) πράξη 
ένταξης των μελών Ε.Π. των Τμημάτων, Διοίκησης Επιχειρή¬ 
σεων της Σχολής Διοίκησης και Οικονομίας του Τ.Ε.Ι. Πειραιά 
και Τουριστικών Επιχειρήσεων του Παραρτήματος Σπετσών 
του Τ.Ε.Ι. Πειραιά τα οποία συγχωνεύτηκαν και εντάσσονται 
από 1.9.2013 στο Τμήμα Διοίκησης Επιχειρήσεων της Σχολής 
Διοίκησης και Οικονομίας του Τ.Ε.Ι. Πειραιά. 

12. Την υπ’ αριθμ. Φ11/17601/Ε5/10.2.2011 εγκύκλιο του 
Υπ.ΠΔΒΜΘ με θέμα «Επικαιροποιημένα δικαιολογητικά υπο¬ 
ψηφίων για την πλήρωση θέσεων Ε.Π. ΤΕΙ», αποφασίζουμε: 

Εγκρίνουμε την προκήρυξη των παρακάτω δύο (2) θέσεων 
τακτικού Εκπαιδευτικού Προσωπικού (Ε.Π.) του Τμήματος Δι¬ 
οίκησης Επιχειρήσεων του Τ.Ε.Ι. Πειραιά ως εξής: 

ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ 
ΤΟΜΕΑΣ ΔΙΚΑΙΟΥ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ 

- Μίας (1) θέσης βαθμίδας Καθηγητή με γνωστικό αντικεί¬ 
μενο «Δημόσιο Δίκαιο - Διοικητική Επιστήμη». 

ΤΟΜΕΑΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ 

- Μίας (1) θέσης βαθμίδας Επίκουρου Καθηγητή με γνωστι¬ 
κό αντικείμενο «Διεθνές ΜδΓΚθΙίηρ στρατηγικής ανάπτυξης 
ηλεκτρονικών επιχειρηματικών σχέσεων βιομηχανικών επι¬ 
χειρήσεων». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Αίτηση. 

2. Αντίγραφα των πτυχίων και των Τίτλων Σπουδών των 
υποψηφίων. 

3. Βιογραφικό σημείωμα με συνοπτική ανάλυση των επιστη¬ 
μονικών εργασιών τους. 

4. Διδακτορική διατριβή, όπου αυτή απαιτείται ως προσόν. 

Το βιογραφικό σημείωμα, η συνοπτική ανάλυση των επι¬ 
στημονικών εργασιών καθώς και η διδακτορική διατριβή 
(όπου απαιτείται) κατατίθενται και σε ηλεκτρονική μορφή, 
για παράδειγμα σε οά ή άλλο αποθηκευτικό μέσο. Τα αντίτυπα 
έντυπης μορφής των δικαιολογητικών αυτών θα βρίσκονται 
στη Γραμματεία του Τμήματος και θα είναι στη διάθεση των 
μελών της επιτροπής επιλογής ή εξέλιξης καθώς και των 
καθηγητών ή ερευνητών της αλλοδαπής που υποβοηθούν 
στην αξιολόγηση των υποψηφίων, καθ’ όλη τη διάρκεια της 
διαδικασίας επιλογής ή εξέλιξης. 

5. Γενικά κάθε στοιχείο (βιβλία, δημοσιεύσεις, πιστοποιητικά 
προϋπηρεσίας, επαγγελματικής δραστηριότητας, πιστοποιη¬ 
τικό ξένης γλώσσας, κ,λπ.) που να αποδεικνύει τα προσόντα 
του υποψηφίου. 

6. Πιστοποιητικό του αρμόδιου Δημάρχου στο οποίο θα ανα¬ 
γράφεται ο τρόπος και ο χρόνος απόκτησης της Ελληνικής 
ιθαγένειας και το οποίο θα αναζητηθεί αυτεπάγγελτα από την 
Υπηρεσία πριν από την έκδοση της σχετικής πράξης διορισμού. 

Προκειμένου για πολίτες κρατών - μελών της Ευρωπαϊκής 
Ένωσης, πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

7. Πιστοποιητικό τύπου Α' του αρμοδίου Στρατολογικού Γρα¬ 
φείου από το οποίο να προκύπτει ότι ο ενδιαφερόμενος δεν 
έχει στρατολογική ή χρηματική υποχρέωση και το οποίο θα 
αναζητηθεί αυτεπάγγελτα από την Υπηρεσία πριν από την ορ¬ 
κωμοσία, σύμφωνα με την υπ’ αριθμ. ΔΙΑΔΠ/Α/16425/25.6.2007 
(ΦΕΚ 1055/Β727.6.2007) κοινή υπουργική απόφαση. Με υπεύ¬ 
θυνη δήλωση του Ν. 1599/1986 οι υποψήφιοι που δεν έχουν 
εκπληρώσει τις στρατιωτικές τους υποχρεώσεις ή δεν έχουν 
απαλλαγεί νόμιμα από αυτές κατά το χρόνο υποβολής της 
υποψηφιότητάς τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της πράξης διορι¬ 
σμού τους. 

Το κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της Ευ¬ 
ρωπαϊκής Ένωσης, για τους οποίους δεν προβλέπεται όμοιο 
κώλυμα διορισμού. 

8. Αντίγραφο ποινικού μητρώου δικαστικής χρήσης που θα 
αναζητηθεί αυτεπάγγελτα από την Υπηρεσία πριν από την ορ¬ 
κωμοσία, σύμφωνα με την υπ’ αριθμ. ΔΙΑΔΠ/Α/22863/16.10.2006 
(ΦΕΚ 1551/Β'/23.10.2006) κοινή υπουργική απόφαση. 


9. Πιστοποιητικό Υγείας και φυσικής καταλληλότητας από 
Πρωτοβάθμια Υγειονομική Επιτροπή, που τους επιτρέπει να 
ασκούν τα καθήκοντα της αντίστοιχης θέσης. 

10. Υπεύθυνη δήλωση του Ν. 1599/1986, ότι δεν κατέχει άλλη 
θέση και δεν έχει άλλη απασχόληση στον ευρύτερο Δημόσιο 
ή Ιδιωτικό Τομέα. 

Τα δικαιολογητικά με στοιχεία 9 και 10 θα κατατεθούν από 
τους υποψήφιους οι οποίοι θα εκλεγούν σε θέσεις Ε.Π. κατά 
την ημέρα της ορκωμοσίας τους. 

Οι πολίτες των κρατών - μελών της Ευρωπαϊκής Ένωσης 
οφείλουν να υποβάλουν εκτός των ανωτέρω δικαιολογητικών 
και πτυχίο ή μεταπτυχιακό τίτλο σπουδών Ελληνικού Α.Ε.Ι. 
ή απολυτήριο ελληνικού Λυκείου ή εξαταξίου Γυμνασίου ή 
πιστοποιητικό ελληνομάθειας Δ' επιπέδου από το Κέντρο 
Ελληνικής Γλώσσας, από το οποίο θα αποδεικνύεται η πλήρης 
γνώση και άνετη χρήση της ελληνικής γλώσσας. 

Μέσα σε αποκλειστική προθεσμία τριάντα (30) ημερών από 
την επόμενη της ημερομηνίας της τελευταίας δημοσίευσης 
στον ημερήσιο τύπο, υποβάλλονται στη Γραμματεία του Τμή- 
ματος οι αιτήσεις των υποψηφίων μαζί με όλα τα αναγκαία 
για την κρίση δικαιολογητικά. Τα δικαιολογητικά πρέπει να 
φέρουν αρίθμηση, να είναι τοποθετημένα μέσα σε ειδικό φά¬ 
κελο και να συνοδεύονται από πλήρες βιογραφικό σημείωμα, 
συνοπτική ανάλυση του επιστημονικού τους έργου, καθώς 
και πίνακα των υποβαλλόμενων δικαιολογητικών. Ο φάκελος 
θα περιλαμβάνει και το ηλεκτρονικό μέσο αποθήκευσης των 
δικαιολογητικών που υποβάλλονται σε ηλεκτρονική μορφή. 

Τα δικαιολογητικά πρέπει να είναι θεωρημένα επίσημα από 
τις αρχές που τα εξέδωσαν. Τ ο αυτό ισχύει και για τα ξενό¬ 
γλωσσα δικαιολογητικά τα οποία πρέπει να συνοδεύονται 
από νόμιμες μεταφράσεις. Οι τίτλοι σπουδών του εξωτερικού 
πρέπει να συνοδεύονται από πράξη ή βεβαίωση του οικείου 
οργάνου με την οποία αναγνωρίζονται ως ισότιμοι προς τους 
τίτλους που απονέμονται από τα εκπαιδευτικά ιδρύματα της 
ημεδαπής. 

Συμπλήρωση των δικαιολογητικών της προκήρυξης μετά την 
κατάθεση και πρωτοκόλληση των αιτήσεων υποψηφιότητας, 
επιτρέπεται μόνο αν πρόκειται για διασαφηνιστικά στοιχεία 
που ζητήθηκαν συμπληρωματικά από τα μέλη της επιτροπής 
επιλογής ή εξέλιξης ή από τους καθηγητές ή ερευνητές της 
αλλοδαπής που υποβοηθούν στην αξιολόγηση των υποψηφίων 
και αφορούν σε δικαιολογητικά που κατατέθηκαν εμπρόθεσμα. 

Η προκαλούμενη δαπάνη, το ύψος της οποίας δεν μπορεί να 
προσδιορισθεί, θα καλυφθεί από πιστώσεις του Υπουργείου 
Οικονομικών (ειδ. Φορέα 23-200 ΚΑΕ 5113) 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Μαρούσι, 1 Οκτωβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

ΥΠΟΥΡΓΕΙΟ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟ ΝΙΚΗΣ ΔΙΑ ΚΥΒΕΡΝΗΣΗΣ 

( 2 ) 

Με την υπ’ αριθμ. ΔIΠIΔ/Β.1.1 /96/οικ./26536/1.10.2013 (Σχετ· 
15442/31.5.2013) απόφαση του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης, που εκδόθηκε σύμφωνα 
με τις διατάξεις των υποπαραγράφων Ζ.4, Ζ.2 και Ζ.1 της παρ. 

Ζ του άρθρου πρώτου του Ν. 4093/2012 (ΦΕΚ 722] Κ), μετατάσ¬ 
σεται στο ΚΕΠ 1028 Χαλκηδόνος (ΜΗΤΡΟΠΟΛΙΤΙΚΗ ΕΝΟΤΗΤΑ 
ΘΕΣΣΑΛΟΝΙΚΗΣ) ο κάτωθι υπάλληλος, με την ίδια εργασιακή 
σχέση (Ι.Δ.Α.Χ.) σε συνιστώμενη προσωποπαγή θέση ειδικότη¬ 
τας Διεκπεραίωσης υποθέσεων πολιτών, ως ακολούθως: 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΦΟΡΕΑΣ 

ΠΡΟΕΛΕΥΣΗΣ 

ΝΕΣΤΟΡΑΣ 

ΔΗΜΗΤΡΙΟΣ 

ΓΕΩΡΓΙΟΥ 

ΠΕΡΙΦΕΡΕΙΑ 

ΚΕΝΤΡΙΚΗΣ 

ΜΑΚΕΔΟΝΙΑΣ 


Η ανωτέρω συνιστώμενη προσωποπαγής θέση καταργείται 
αυτοδίκαια με την κατά οιονδήποτε τρόπο αποχώρηση από 
την Υπηρεσία του υπαλλήλου που την κατέχει. Η μετάταξη 
γίνεται με παράλληλη δέσμευση κενής οργανικής θέσης τα¬ 
κτικού προσωπικού, η οποία δεν πληρούται για όσο χρόνο 
υφίσταται η προσωποπαγής θέση. Στην περίπτωση που δεν 
υπάρχει κενή θέση προς δέσμευση, η μεταφορά του υπαλλή¬ 
λου γίνεται με δέσμευση θέσης που θα κενώνεται. 

Ο μετατασσόμενος υπάλληλος κατατάσσεται με το βαθμό 
και το μισθολογικό κλιμάκιο που ο υπάλληλος κατείχε την 
ημέρα της δημοσίευσης του Ν. 4093/2013 

(Αριθμ. πρωτ. βεβ. Διεύθυνσης Οικονομικών Υπηρεσιών Δή¬ 
μου Χαλκηδόνος 21629/20.9.2013). 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

ΑΝΕΞΑΡΤΗΤ ΕΣ ΔΙΟΚΗΤ ΙΚΕΣ ΑΡΧΕΣ 

(3) 

ΑΝΩΤΑΤΟ ΣΥΜΒΟΥΛΙΟ ΕΠΙΛΟΓΗΣ ΠΡΟΣΩΠΙΚΟΥ 

Με την υπ’ αριθμ. 10/30.9.2013 απόφαση του Προέδρου του 
Α.Σ.Ε.Π., που εκδόθηκε σε συμμόρφωση προς την υπ’ αριθμ. 
346/2011 οριστική απόφαση του Συμβουλίου της Επικράτειας, 
διατίθεται η Σπυριδούλα Κριάρα του Νικολάου προς διορι¬ 
σμό σε κενή οργανική θέση του κλάδου ΠΕ Εφοριακών του 
Υπουργείου Οικονομικών στην Περιφερειακή Ενότητα Λάρισας 
της Περιφέρειας Θεσσαλίας, κατ’ εφαρμογή των διατάξε¬ 
ων της παρ. 17 του άρθρου 17 του Ν. 2190/1994, όπως αυτή 
προστέθηκε με τη διάταξη της παρ. 12 του άρθρου 2 του 
Ν. 2527/1997 και εφαρμόζεται αναλόγως και στις διαδικασίες 
πλήρωσης θέσεων με σειρά προτεραιότητας κατά το άρθρο 
18 του Ν. 2190/1994 (άρθρο 18 παρ. 9), όπως αντικαταστάθηκε 
με το άρθρο 20 παρ. 9 του Ν. 2738/1999). 

Με εντολή Προέδρου 
Η Γενική Διευθύντρια Προσλήψεων 
ΚΑΛΛΙΟΠΗ ΣΤΑΓΚΑ 

-♦- 

ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 

(4) 

ΠΑΝΕΠΙΣΤΗΜΙΟ ΚΡΗΤΗΣ 

Αριθμ. 10335 

Προκήρυξη θέσης καθηγητή του Παιδαγωγικού Τμήματος Δη¬ 
μοτικής Εκπαίδευσης του Πανεπιστημίου Κρήτης στη βαθ¬ 
μίδα του Αναπληρωτή Καθηγητή με γνωστικό αντικείμενο 
«Διδακτική Μεθοδολογία με έμφαση στην εκπαίδευση για 
τη βιώσιμη / αειφόρο ανάπτυξη». 

Η Συνέλευση του Παιδαγωγικού Τμήματος Δημοτικής 
Εκπαίδευσης, του Πανεπιστημίου Κρήτης, στην υπ’ αριθμ. 
434/12.7.2013 συνεδρίασή της, λαμβάνοντας υπόψη την από 


1.7.2013 αίτηση εξέλιξης μόνιμου Επίκουρου Καθηγητή και 
σύμφωνα με τις διατάξεις: 

1. των παρ. 1, 3 και 4α του άρθρου 77 και της παρ. 22α του 
άρθρου 80 του Ν. 4009/2011 (ΦΕΚ 195/Α76.9.2011), 

2. της παρ. 2 του Κεφαλαίου Α άρθρου 6 του Ν. 2083/1992 
(ΦΕΚ 159/Α'), όπως αντικαταστάθηκε με την παρ. 1 του άρθρου 
23 του Ν. 3549/2007 (ΦΕΚ 69/Α'), 

3. της παρ. 5α του άρθρου 14 του Ν. 1268/1982 (ΦΕΚ 87/Α'), 
όπως αντικαταστάθηκε τελικά με την παρ. 3 του άρθρου 4 
του Ν. 2517/1997 (ΦΕΚ 160/Α'), 

4. του άρθρου 14 παρ. 4 του Ν. 1268/1982, 

5. της παρ. 1 του άρθρου 17, των παρ. 2, 4 και 5 του άρθρου 
18, καθώς και την παρ. 7 του άρθρου 77 του Ν. 4009/2011, 

6. της παρ. 10 εδάφιο γ) του άρθρου 9 του Ν. 4009/2011, η 
οποία αναριθμήθηκε σε παρ. 9 με το άρθρο 3 του Ν. 4076/2012, 
καθώς και της παρ. 6 εδάφιο ζ) του άρθρου 10 του Ν. 4009/2011, 

7. τις διατάξεις του Π.Δ. 134/1999, 

8. την υπ’ αριθμ. Φ.122.1/350/141732/Β2/9.12.2011 ερμηνευτική 
εγκύκλιο του Υπουργείου Δια Βίου Μάθησης και Θρησκευ¬ 
μάτων (ανακοινοποιημένη στο ορθό στις 20.12.2011) καθώς 
και την υπ’ αριθμ. Φ.122.1/759/109090/Β2/18.9.2012, αποφάσισε: 

Την προκήρυξη (ανοικτή προκήρυξη) για την πλήρωση μιας 
(1) θέσης Καθηγητή, ως εξής: 

ΠΑΝΕΠΙΣΤΗΜΙΟ ΚΡΗΤΗΣ 

ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ 
ΤΟΜΕΑΣ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ, 
ΔΙΔΑΚΤΙΚΗΣ ΜΕΘΟΔΟΛΟΓΙΑΣ ΚΑΙ 
ΕΚΠΑΙΔΕΥΤΙΚΗΣ ΤΕΧΝΟΛΟΓΙΑΣ 

- Μία (1) θέση Δ.Ε.Π. στη βαθμίδα του Αναπληρωτή Καθηγητή 
με γνωστικό αντικείμενο «Διδακτική Μεθοδολογία με έμφαση 
στην εκπαίδευση για τη βιώσιμη / αειφόρο ανάπτυξη». 

Καλούνται οι ενδιαφερόμενοι να υποβάλουν στη Γραμματεία 
του Τμήματος την υποψηφιότητά τους μέσα σε αποκλειστική 
προθεσμία δυο (2) μηνών από την ημερομηνία του εγγράφου 
της ανακοίνωσης της δημοσίευσης της προκήρυξης αυτής 
στον ημερήσιο Τύπο μαζί με όλα τα αναγκαία για την κρίση 
δικαιολογητικά. 

Μαζί με την αίτηση πρέπει να υποβάλουν: 

1. Αντίγραφο των πτυχίων και των τίτλων σπουδών. Αν οι 
τίτλοι σπουδών έχουν χορηγηθεί από Α.Ε.Ι. του εξωτερικού, θα 
πρέπει να φέρουν τις νόμιμες θεωρήσεις και να συνοδεύονται 
από την απόφαση ισοτιμίας (ή αντίγραφο της αίτησης για 
αναγνώριση της ισοτιμίας). 

2. Βιογραφικό Σημείωμα. 

3. Αναλυτικό υπόμνημα για τα υποβαλλόμενα πρωτότυπα 
επιστημονικά δημοσιεύματα. 

4. Διδακτορική διατριβή και άλλα επιστημονικά δημοσιεύ¬ 
ματα. 

- Τα ανωτέρω των περιπτώσεων 2, 3, 4 υποβάλλονται σε 
επτά (7) αντίτυπα σε ηλεκτρονική μορφή (Οϋ ή άλλο αποθη¬ 
κευτικό μέσο) και σε ένα αντίτυπο έντυπης μορφής το οποίο 
θα βρίσκεται στη Γραμματεία του Τμήματος και θα είναι στη 
διάθεση όλων των μελών της επιτροπής Επιλογής η εξέλιξης 
και των αξιολογητών του άρθρου 19 του Ν. 4009/2011. 

5. Πιστοποιητικό Υγείας και φυσικής καταλληλότητας της 
Α/βάθμιας Υγειονομικής Επιτροπής 

- Το πιστοποιητικό γέννησης θα αναζητηθεί αυτεπαγγέλτως 
από την υπηρεσία που θα προβεί στην έκδοση της τελικής 
πράξης διορισμού. Προκειμένου για πολίτες κρατών - μελών 
της Ευρωπαϊκής Ένωσης, υποβάλλεται πιστοποιητικό της αρ¬ 
μόδιας αρχής του κράτους την ιθαγένεια του οποίου έχει ο 
υποψήφιος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


- Το αντίγραφο ποινικού Μητρώου δικαστικής χρήσης και το 
πιστοποιητικό στρατολογικής κατάστασης τύπου Α, θα ανα¬ 
ζητηθούν αυτεπαγγέλτως από την υπηρεσία που θα προβεί 
στην έκδοση της τελικής πράξης διορισμού. 

Με υπεύθυνη δήλωση του Ν. 1599/1986 οι υποψήφιοι, δε¬ 
σμεύονται ότι θα έχουν εκπληρώσει τις στρατιωτικές τους 
υποχρεώσεις ή θα έχουν απαλλαγεί νόμιμα από αυτές πριν την 
έκδοση της πρυτανικής πράξης διορισμού τους. Το κώλυμα της 
μη εκπλήρωσης των στρατιωτικών υποχρεώσεων δεν ισχύει 
για πολίτες κράτους - μέλους της Ευρωπαϊκής Ένωσης, στο 
οποίο δεν προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός των πιο 
πάνω δικαιολογητικών και πτυχίο ή μεταπτυχιακό τίτλο σπου¬ 
δών ελληνικού Α.Ε.Ι. ή απολυτήριο ελληνικού Λυκείου ή εξαταξί¬ 
ου Γυμνασίου ή πιστοποιητικό ελληνομάθειας Γ1 επιπέδου από 
το Κέντρο Ελληνικής Γλώσσας, από το οποίο θα αποδεικνύεται 
η πλήρης γνώση και άνετη χρήση της ελληνικής γλώσσας. 

Η προκαλούμενη δαπάνη, της οποίας το ύψος δεν μπορεί να 
προσδιορισθεί, θα καλυφθεί από πιστώσεις του Υπουργείου 
Οικονομικών (Ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 25 Ιουλίου 2013 

Ο Πρύτανης 
ΕΥΡΙΠΙΔΗΣ ΣΤΕΦΑΝΟΥ 

Αριθμ. 10595 

Προκήρυξη θέσης καθηγητή του Τμήματος Κοινωνιολογίας 
της Σχολής Κοινωνικών Οικονομικών και Πολιτικών Επι¬ 
στημών του Πανεπιστημίου Κρήτης στη βαθμίδα του Επί¬ 
κουρου Καθηγητή με γνωστικό αντικείμενο «Ιστορική Κοι- 
νωνιολογία της νεότερης Ελληνικής Κοινωνίας». 

Η Συνέλευση του Τμήματος Κοινωνιολογίας του Πανεπιστη¬ 
μίου Κρήτης, στην υπ’ αριθμ. 276/9.6.2013 στη συνεδρίασή της, 
λαμβάνοντας υπόψη την από 7.6.2013 αίτηση εξέλιξης λέκτορα 
με θητεία και σύμφωνα με τις διατάξεις: 

1. των παρ. 1 και 3 του άρθρου 77 και της παρ. 22α του 
άρθρου 80 του Ν. 4009/2011 (ΦΕΚ 195/Α'/6.9.2011), 

2. του άρθρου 77 παρ. 5β του Ν. 4009/2011, όπως αντικατα- 
στάθηκε με την παρ. 5β του άρθρου 5 του Ν. 4076/2012 (ΦΕΚ 
159/Α710.8.2012) και τροποποιήθηκε με την παρ. 3 του άρθρου 
34 του Ν. 4115/2013 (ΦΕΚ 24/Α730.1.2013), 

3. της παρ. 2 του Κεφαλαίου Α άρθρου 6 του Ν. 2083/1992 
(ΦΕΚ 159/Α'), όπως αντικαταστάθηκε με την παρ. 1 του άρθρου 
23 του Ν. 3549/2007 (ΦΕΚ 69/Α'), 

4. της παρ. 5α του άρθρου 14 του Ν. 1268/1982 (ΦΕΚ 87/Α'), 
όπως αντικαταστάθηκε τελικά με την παρ. 3 του άρθρου 4 
του Ν. 2517/1997 (ΦΕΚ 160/Α'). 

5. του άρθρου 14 παρ. 3 του Ν. 1268/1982 

6. της παρ. 1 του άρθρου 17, των παρ. 2, 4 και 5 του άρθρου 
18, καθώς και της παρ. 7 του άρθρου 77 του Ν. 4009/2011, 

7. της παρ. 10 εδάφιο (γ) του άρθρου 9 του Ν. 4009/2011, η 
οποία αναριθμήθηκε σε παρ. 9 με το άρθρο 3 του Ν. 4076/2012, 
καθώς και της παρ. 6 εδάφιο (ζ) του άρθρου 10 του Ν. 4009/2011, 

8. τις διατάξεις του Π.Δ. 134/1999, 

9. την υπ’ αριθμ. Φ.122.1/350/141732/Β2/9.12.2011 ερμηνευτική 
εγκύκλιο του Υπουργείου Δια Βίου Μάθησης και Θρησκευμά¬ 
των (ανακοινοποιημένη στο ορθό στις 20.12.2011) αποφάσισε: 

Την προκήρυξη (ανοικτή προκήρυξη) για την πλήρωση μίας 
(1) θέσης Καθηγητή, ως εξής: 


ΠΑΝΕΠΙΣΤΗΜΙΟ ΚΡΗΤΗΣ 
ΣΧΟΛΗ ΚΟΙΝΩΝΙΚΩΝ, ΟΙΚΟΝΟΜΙΚΩΝ 
ΚΑΙ ΠΟΛΙΤΙΚΩΝ ΕΠΙΣΤΗΜΩΝ 
ΤΜΗΜΑ ΚΟΙΝΩΝΙΟΛΟΓΙΑΣ 

- Μία (1) θέση Καθηγητή, στη βαθμίδα του Επίκουρου Κα¬ 
θηγητή με γνωστικό αντικείμενο «Ιστορική Κοινωνιολογία της 
νεότερης Ελληνικής Κοινωνίας». 

Καλούνται οι ενδιαφερόμενοι να υποβάλουν στη Γραμματεία 
του Τ μήματος την υποψηφιότητά τους μέσα σε αποκλειστική 
προθεσμία δυο (2) μηνών από την ημερομηνία του εγγράφου 
της ανακοίνωσης της δημοσίευσης της προκήρυξης αυτής 
στον ημερήσιο Τύπο μαζί με όλα τα αναγκαία για την κρίση 
δικαιολογητικά. 

Μαζί με την αίτηση πρέπει να υποβάλουν: 

1. Αντίγραφο των πτυχίων και των τίτλων σπουδών. Αν οι 
τίτλοι σπουδών έχουν χορηγηθεί από Α.Ε.Ι. του εξωτερικού, θα 
πρέπει να φέρουν τις νόμιμες θεωρήσεις και να συνοδεύονται 
από την απόφαση ισοτιμίας (ή αντίγραφο της αίτησης για 
αναγνώριση της ισοτιμίας). 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτότυπα 
επιστημονικά δημοσιεύματα. 

4. Διδακτορική διατριβή και άλλα επιστημονικά δημοσιεύματα. 

- Τα ανωτέρω των περιπτώσεων 2, 3, 4 υποβάλλονται σε 
επτά (7) αντίτυπα σε ηλεκτρονική μορφή (ΟΩ ή άλλο αποθη¬ 
κευτικό μέσο) και σε ένα αντίτυπο έντυπης μορφής το οποίο 
θα βρίσκεται στη Γ ραμματεία του Τ μήματος και θα είναι στη 
διάθεση όλων των μελών της επιτροπής επιλογής η εξέλιξης 
και των αξιολογητών του άρθρου 19 του Ν. 4009/2011. 

5. Πιστοποιητικό Υγείας και φυσικής καταλληλότητας της 
Α/βάθμιας Υγειονομικής Επιτροπής. 

- Το πιστοποιητικό γέννησης θα αναζητηθεί αυτεπαγγέλτως 
από την υπηρεσία που θα προβεί στην έκδοση της τελικής 
πράξης διορισμού. Προκειμένου για πολίτες κρατών - μελών της 
ΕυρωπάϊκήςΈνωσης, υποβάλλεται πιστοποιητικό της αρμόδιας 
αρχής του κράτους την ιθαγένεια του οποίου έχει ο υποψήφιος. 

- Το αντίγραφο ποινικού Μητρώου δικαστικής χρήσης και το 
πιστοποιητικό στρατολογικής κατάστασης τύπου Α, θα ανα¬ 
ζητηθούν αυτεπαγγέλτως από την υπηρεσία που θα προβεί 
στην έκδοση της τελικής πράξης διορισμού. 

Με υπεύθυνη δήλωση του Ν. 1599/1986 οι υποψήφιοι, δε¬ 
σμεύονται ότι θα έχουν εκπληρώσει τις στρατιωτικές τους 
υποχρεώσεις ή θα έχουν απαλλαγεί νόμιμα από αυτές πριν την 
έκδοση της πρυτανικής πράξης διορισμού τους. Το κώλυμα της 
μη εκπλήρωσης των στρατιωτικών υποχρεώσεων δεν ισχύει 
για πολίτες κράτους - μέλους της ΕυρωπάϊκήςΈνωσης, στο 
οποίο δεν προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός των 
πιο πάνω δικαιολογητικών και πτυχίο ή μεταπτυχιακό τίτλο 
σπουδών ελληνικού Α.Ε.Ι. ή απολυτήριο ελληνικού Λυκείου 
ή εξαταξίου Γυμνασίου ή πιστοποιητικό ελληνομάθειας Γ1 
επιπέδου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση της ελ¬ 
ληνικής γλώσσας. 

Η προκαλούμενη δαπάνη, της οποίας το ύψος δεν μπορεί να 
προσδιορισθεί, θα καλυφθεί από πιστώσεις του Υπουργείου 
Οικονομικών (Ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 5 Αυγούστου 2013 

Ο Πρύτανης 
ΕΥΡΙΠΙΔΗΣ ΣΤΕΦΑΝΟΥ 

